EkBass/fiwiki-20250220-pages-articles huggingface dataset:
Valtakunnankirous

Valtakunnankirous eli valtakunnanpanna () oli Pyhässä saksalais-roomalaisessa keisarikunnassa käytössä ollut lainsuojattomaksi julistaminen, jonka saattoi antaa keisari, valtiopäivät tai valtakunnankamarioikeus. Valtakunnankirous perustui germaanisen oikeuden lainsuojattomuustuomioon (acht), jonka saanut henkilö ei nauttinut enää lain turvaa, hänen omaisuutensa takavarikoitiin ja kotinsa tuhottiin, hänet ajettiin pois mailtaan ja hänet sai kuka tahansa vapaasti surmata ilman rangaistusta. Henkilöä kohdeltiin oikeudellisesti kuolleena, hänen puolisonsa katsottiin leskeksi ja lapset orvoiksi. Aiemmista rangaistuksista poiketen valtakunnankirous oli voimassa koko keisarikunnan alueella ja keisari saattoi langettaa sen poliittisista rikoksista keisarikuntaa vastaan.Nordisk familjebok (1904), s. 439 Runeberg.org. Viitattu 18.9.2017. Fredrik II:n ajoista alkaen muodostui käytännöksi, että valtakunnankirouksesta seurasi lisäksi automaattinen kirkosta erottaminen. 1200-luvulta alkaen valtakunnankiroukseen oli mahdollista julistaa myös kokonaisia kaupunkeja.Reichsacht Wissen.de. Viitattu 18.9.2017. Tunnetuin valtakunnankiroukseen tuomittu oli kerettiläisyydestä syytetty uskonpuhdistaja Martti Luther vuonna 1521. ==Katso myös== *Anateema ==Lähteet== Luokka:Pyhä saksalais-roomalainen keisarikunta Luokka:Rangaistusmenetelmät
Nokia 6235

Nokia 6235 on vuonna 2005 julkaistu Nokian valmistama matkapuhelin. Puhelimessa on WAP-selain. == Lähteet == *NOKIA 6235 IMEI.info 6235 Luokka:Vuoden 2005 matkapuhelimet
Pinsiönkangas

Pinsiönkangas on Ylöjärvellä sijaitseva Pyynikinharjun luoteinen jatke.Facta 2001, WSOY 1985, 12. osa, palsta 784 Sieltä Pinsiönlähteestä saa alkunsa Pinsiön-Matalusjoki.Natura-alueet, Nokian kaupunki Nokian luonto, mielipide, Sll.fi Siellä esiintyy supissa palosirkkaa.Tommi Eerola, Esiselvitystutkimus paahdeympäristöistä Hämeenkyrön ja Ikaalisten harjuilla opinnäyte Se kuuluu Pirkanmaan arvokkaiden harjualueiden luokituksessa maakunnalliseen arvoluokkaan.Ikaalisiin, Ruovedelle ja Juupajoelle uusia paikallisesti arvokkaita harjualueita. Pirkanmaa.fi == Lähteet == Luokka:Ylöjärvi Luokka:Suomen harjut
Aleksi Jokela

Aleksi Jokela (s. 1985 Harjavalta) on suomalainen Forecan meteorologi. Hän on toiminut MTV3-kanavalla vuodesta 2012 lähtien. Jokela valmistui Helsingin yliopistosta filosofian maisteriksi vuonna 2011. Vuodesta 2015 lähtien hän on toiminut myös yksityisyrittäjänä Escape Room -pelejä tarjoavassa yrityksessä Exite Live Games. ==Lähteet== *Tällainen on mtv3:n uusi meteorologi . MTV3. Luokka:Vuonna 1985 syntyneet Luokka:Elävät henkilöt Luokka:Suomalaiset meteorologit
Pakilanpuisto

Pakilanpuisto () on Helsingin Pakilassa sijaitseva kaikkiaan noin kymmenen hehtaarin kokoinen puisto. Puistoalue ulottuu runsaat sata metriä leveänä nauhana Kehä I:n pohjoispuolella Niittyluhdantieltä itään Sysimiehentielle. Puistoon kuuluva Pakilanpuiston korpi on luokiteltu huomattavan arvokkaaksi alueeksi.http://kartta.hel.fi/applications/ltj/reports/kohderaportti.aspx?id=537 Puiston nimeksi ehdotettiin Pakilanpuisto 18. kesäkuuta 1959. Nimi vahvistettiin 4. huhtikuuta 1979. Pakilanpuiston korpi on huomattavan rehevä alue, jossa kasvaa Helsingissä alueellisesti uhanalaiset lajit harajuuri ja mesimarja sekä monenlaisia muita puita ja kasveja, muun muassa kuusi, hieskoivu, haapa, tervaleppä, harmaaleppä, tuomi, vaahtera, virpapaju, mustaherukka, korpipaatsama, punakoiso, suo-orvokki, ojaleinikki, kurjenjalka, korpikaisla, rönsyrölli, pallosara, korpikastikka, isoalvejuuri, hiirenporras, suohorsma ja isotalvikki. Pakilanpuiston ympäristössä sijaitsevat muun muassa Hyvän Paimenen kirkko, Pakilan ala-aste ja Pakilan yläaste. == Lähteet == == Aiheesta muualla == Luokka:Helsingin puistot Luokka:Pakila
Moottoripyöräkerho

Moottoripyöräkerho on harrastusjärjestö, joka on keskittynyt moottoripyöriin. Moottoripyöräkerhot ovat usein keskittyneet tiettyyn pyörämerkkiin ja niillä on yleensä yhtenäisillä tunnuksilla varustetut nahkaliivit. Vaikka moottoripyöräkerhot yhdistetään usein rikollisuuteen, vain osa moottoripyöräkerhoista keskittyy rikolliseen toimintaan. Näitä kutsutaan usein prosentti- tai liivijengeiksi. Suomessa on myös useita kristillistaustaisia moottoripyöräkerhoja, yhtenä esimerkkinä Gospel Riders. Suomen vanhin edelleen toimiva moottoripyöräkerho on 1963 perustettu tamperelainen MC Corona. ==Lähteet== ==Kirjallisuutta== * ==Aiheesta muualla== ===Kansallisia motoristijärjestöjä=== * * * * Biker Union Finland * __NOTOC__ *
Kansalliskustannus

Kansalliskustannus Oyhttps://www.yritystiedustelu.com/KANSALLISKUSTANNUS%20OY/Helsinki/2304017-9/company/fZwZilAmZ2BN== , on Kansallisen Kokoomus rp:n omistama kustannusyhtiö, joka kustantaa painettua lehteä, Nykypäivää sekä verkkojulkaisu Verkkouutisia. Kustannusosakeyhtiön hallituksen puheenjohtaja on Leena Puntila, muina hallituksen jäseninä ovat Olli-Pekka Heinonen, Ara Hopia, Heikki Risikko ja Mari-Leena Talvitie.Kansalliskustannuksen vuoden 2015 rekisteröitävä uusi hallitus yrityksensä itsensä mukaan ==Lähteet== *
Pakilan työväentalo

Pakilan työväentalo on huvila, jonka Pakilassa toimineet työväenyhdistykset ostivat käyttöönsä vuonna 1917. Se laajennettiin vuonna 1921 nykyiseen kokoonsa. Työväentalo oli 1930-luvulla valtion takavarikoimana niin sanottujen kommunistilakien nojalla.Pakilan seudun historia. Pakilan Seudun Historia ry. S. 124–125. Länsi-Pakilassa sijaitseva Pakilan työväentalo toimi vuosina 1994–2022 pääasiassa Pakilan nuorisotalona mutta jossain määrin myös työväentalona. Helsingin kaupungin mukaan Pakilan työväentalo on kaupunkikuvallisesti arvokas rakennus. Työväentalon kerrosala on 560 neliömetriä. Pakilan työväentalo sai uudet vuokralaiset 1. kesäkuuta 2022. Pääkaupunkiseudun vapaan kentän nukketeatteriammattilaisten verkosto Metropolitan Puppets on perustanut työväentalon tiloihin Nukketeatteritalon, jonka avajaisia vietettiin 20. elokuuta 2022. Talon omistaa Pakilan Demokraattinen Kulttuurisäätiö. == Lähteet == == Aiheesta muualla == * Luokka:Pakila Luokka:Helsingin työväentalot
Rudy Markussen

Rudy Markussen (s. 1. heinäkuuta 1977 Kööpenhamina) on tanskalainen ammattilaisnyrkkeilijä ja entinen EU -liittojen tunnustama maailmanmestari ylemmässä keskisarjassa (76,2 kg). Luokka:Tanskalaiset nyrkkeilijät Luokka:Vuonna 1977 syntyneet Luokka:Elävät henkilöt
Luomanen

Luomanen on Vuoksen vesistöön kuuluva järvi Sonkajärven kunnassa Pohjois-Savon maakunnassa. Se on luoteis-kaakkoissuunnassa noin 9,5 km pitkä ja leveimmillään noin 2,2 km levyinen, kapeimmillaan vain satakunta metriä. Järven keskisyvyys on kolmisen metriä. Syvimmät kohdat ovat Mynninlahden 12 metriä ja pohjoispään Salakkasyvän 14 metriä. Luomasen laskujoki on järven pohjoispäästä lähtevä vain kolmen kilometrin mittainen Luomajoki. Se yhtyy Nurmijokeen, joka laskee Luomasen lounaispuolella sijaitsevaan Sälevään.Koirakosken seutu , Sonkajärven kylät. Viitattu 18.11.2015. Iisalmesta Nurmekseen kulkeva kantatie 87 tekee Koirakosken jälkeen mutkan pohjoiseen kiertääkseen Luomasen pohjoispään. Luomasessa on 16 saarta, suurimpina niistä Murtosaari ja Ruotinsaari, molemmat noin neljä hehtaaria. Ennen sotia Luomasesta sai hyvin siikaa ja muikkua, mutta sittemmin soiden ojitukset ja metsien lannoitukset pilasivat järven vettä ja arvokalakannat katosivat. ==Lähteet== Luokka:Sonkajärven järvet
Blue Master

Blue Master on vuonna 1929 äänitetuotannon aloittaneen PSO:n levymerkki, joka toimi aktiivisesti vuosien 1956 ja 1987 välillä. Levytuotanto myytiin vuonna 1981 Musiikki-Fazerille ja kuuluu nykyisin Warner Music Finlandille. Levyosastosta muodostettiin PSO Musiikki Oy ja Musiikki Fazer osti PSO- levytuotannon. Osalla kaupan tuotosta käynnistettiin Kansainvälinen Mirjam Helin -laulukilpailu. Kansainvälinen Warner Music Group osti jo vuonna 1989 pörssilistautuneen Fazer Musiikki Oy ja Fazer Musik Ab yhtiön ja se sulautui 30. marraskuuta 1994 uudelleen nimettyyn Warner Music Finlandiin. Muun muassa Finnlevy on nyt rekisteröity aputoiminimi.Warner Music Finland Oy:n tiedot Yhteisö- ja yhteisötietojärjestelmässä (YTJ) Fazer Finnlevy jatkoi itsenäisenä levy-yhtiönä tuotantoa vielä toukokuuhun 1998 asti. ==Historiaa== Vuonna 1958 aloittanut Blue Master keskittyi aluksi pari vuotta Seija Lampilan, Helena Siltalan ja Kalevi Korven levytysurien edistämiseen. Erik Lindströmin ja Ingmar Englundin johtamat levytykset olivat muuhun ajan suomalaistuotantoon verrattuna varsin jazz-sävyisiä. Merkin muita artisteja 1960-luvun alkuvuosina olivat Inkeri Ketola, Irmeli Mäkelä ja Juha Vainio. == Katso myös == * Musiikki-Fazer * Fazerin musiikkikauppa ==Lähteet== ==Aiheesta muualla== * Blue Master -levymerkin äänitetuotanto verkkosivustolla Discog.com Luokka:Suomalaiset levymerkit Luokka:Suomalaiset rockmusiikin levy-yhtiöt
Lasse Lehtonen (oikeusneuvos)

Lasse Oskari Johannes Lehtonen (25. kesäkuuta 1920 Siuntio – 7. joulukuuta 2003 Espoo) oli suomalainen juristi ja korkeimman oikeuden jäsen eli oikeusneuvos 1978–1990. == Lähteet == Luokka:Korkeimman oikeuden jäsenet Luokka:Vuonna 1920 syntyneet Luokka:Vuonna 2003 kuolleet
Ardent-luokka (linjalaiva)

Ardent-luokka oli Britannian kuninkaallisen laivaston seitsemän 64-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade. == Suunnittelu == Alusluokan suunnitteli Sir Thomas Slade Batelyn suunnitteleman Europa-luokan kilpailijaksi. Luokan suunnittelun pohjana oli 1747 vallattu Ranskan laivaston Fougueux lukuun ottamatta kölin lyhentämistä etrillä ja yläkannelle tehtiin ainoastaan kolmetoista tykkiporttiparia, mikä riitti suunnitellulle tykkimäärälle. Luokan ensimmäisen aluksen tilaus tehtiin 4. tammikuuta 1762 Blaydes'n kanssa , minkä mukaan alus piti laskea vesille 24 kuukautta tilauksesta. Luokan toinen alus tilattiin Chathamin telakalta vuotta myöhemmin. Vuonna 1777 tilattiin vielä viisi hieman muokattua alusta.Winfield, Rif s. 100 Aluksen alemmalla tykkikannella oli 26 kappaletta 24 naulan tykkejä ja ylemmällä tykkikannella sama määrä 18 naulan tykkejä. Puolikannella oli kymmenen yhdeksän naulan tykkiä ja etukannella kaksi yhdeksän naulan tykkiä sekä vuodesta 1794 alkaen lisäksi kaksi 24 naulan karronadia. Takakannella oli vuodesta 1794 alkaen kuusi 18 naulan karronadia. == Alukset == Ardent-luokan linjalaivatWinfield, Rif 1714–1792 s. 100–101, 108-109 Nimi Telakka Kölinlasku Vesille Palvelus Kohtalo HMS Ardent Hugh Blaydes, Hessle 15. tammikuuta 1762 13. elokuuta 1764 lokakuu 1773 Ranskan laivaston valtaama 17. elokuuta 1779 takaisin vallattu 14. huhtikuuta 1782 nimetty HMS Tigeriksi 1783 myyty 10. kesäkuuta 1784 HMS Raisonnable Chathamin telakka 25. marraskuuta 1765 10. joulukuuta 1768 marraskuu 1770 romutettu 1815 HMS Agamemnon Henry Adams, Bucklers Hard toukokuu 1777 10. huhtikuuta 1781 maaliskuu 1781 tuhoutunut 1809 HMS Belliqueux John Perry & John Hankey, Blackwall kesäkuu 1778 5. kesäkuuta 1780 toukokuu 1780 romutettu 1816 HMS Stately Thomas Raymond, Northam 25. toukokuuta 1779 27. joulukuuta 1784 maaliskuu 1793 romutettu 1814 HMS Indefatigable Henry Adams toukokuu 1781 heinäkuu 1784 joulukuu 1794 romutettu 1816 HMS Nassau James Martin Hillhouse, Bristol maaliskuu 1783 20. syyskuuta 1785 heinäkuu 1790 tuhoutunut 1799 == Lähteet == * * === Viitteet === *
Liitsola

Liitsola on kylä Punkalaitumen kunnan Pohjoisseudulla. Muita Pohjoisseudun kyliä ovat Kivisenoja, Moisionkylä ja Oriniemi.Pohjoisseudun kyläsuunnitelma vuosille 2002–2007 , Punkalaitumen kylät -sivusto. Viitattu 18.11.2015. ==Historiaa== Liitsolan kylän Suonion mailta on löydetty useita kivikautisia esineitä, joiden perusteella paikalla arvellaan sijainneen kivikautinen asuinpaikka. Liitsolan kylän pysyvä asutus alkoi 1400-luvulla. 1540-luvulla Liitsolassa oli 11 taloa, mikä teki siitä Punkalaitumen suurimman kylän. Vuonna 1860 Liitsolassa oli 14 taloa ja 47 torppaa. Liitsolan koulu aloitti vuonna 1906 Vähä-Jaakkolassa, ja oma koulurakennus valmistui kolme vuotta myöhemmin. Sitä ennen Liitsolan lapset olivat käyneet Oriniemen vuonna 1889 perustettua koulua. Sotienjälkeisten suurten ikäluokkien kouluttamiseksi toimi lisäksi Kuljunmaassa supistettu kansakoulu vuosina 1949–1963. Liitsolan koulu lopetettiin vuonna 1998 ja oppilaat siirrettiin Oriniemen kouluun, jonka nimi muutettiin Pohjoisseudun kouluksi. Pohjoisseudun ensimmäinen kauppa oli Frans Salmisen Liitsolaan vuonna 1879 perustama puoti, joka sijaitsi luultavasti nykyisen Pohjoisseudun nuorisoseuran talon tontilla. 1930-luvun lopulta alkaen kylässä toimi neljäkin kauppaa: toiminimi K. A. Hyvätti, Setälän kauppa sekä kaksi osuuskaupan myymälää. Setälän lopetettua 1990-luvun puolivälissä kylässä ei ole ollut kauppaa. Pohjoisseudun vapaapalokunta perustettiin 1934, ja Liitsolaan rakennettiin sen palokalustohuone. ==Lähteet== ==Kirjallisuutta== *Suonto, Unto: Liitsolan kyläkirja. 1, Kylän vaiheet menneinä vuosisatoina. Omakustanne, 1993. ISBN 952-90-4768-1. *Suonto, Unto: Liitsolan kyläkirja. 2, Valokuvakertomus : Ilmari Suonnon valokuvia ajalta 1915-1939. Omakustanne, 1996. ISBN *Suonto, Unto: Liitsolan kyläkirja. 3, Kylän talot ja torpat ajalta 1690-1950. Omakustanne, 1998. ISBN 951-97844-0-3. *Suonto, Unto: Liitsolan kyläkirja. 4, Käsityöläiset, työväestö ja muut itselliset ajalta 1690-1950. Omakustanne, 1999. ISBN 951-97844-1-1. Luokka:Punkalaitumen kylät
Michelle Gomez

Michelle Gomez (s. 23. marraskuuta 1966 Glasgow, Skotlanti), on skotlantilainen näyttelijä, joka on esiintynyt useissa komediarooleissa. Gomez opiskeli näyttelijäksi Glasgow'ssa. Hänen ensimmäinen suuri roolinsa oli Irvine Welshin teokseen perustuvan näytelmän Trainspotting neljä naisroolia Glasgow Citizens Theatren tuotannossa 1990-luvun puolivälissä. Gomez tapasi näytelmää tehdessään myös tulevan aviomiehensä näyttelijä Jack Davenportin., jonka kanssa hän on ollut naimisissa vuodesta 2000 ja heillä on vuonna 2010 syntynyt poika. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1989 First and Last First and Last Sairaanhoitaja 1998 The Acid House The Acid House Catriona 1998 Il mio West Il mio West Leather girl 1999 New World Disorder New World Disorder Annika 'Amethyst' Rains 1999 Seuralainen Mauvaise passe Seuralainen 2 2000 Offending Angels Offending Angels Baggy'n entinen tyttöystävä 2003 Valmiina, Mr. McGill Ready When You Are, Mr. McGill Judy 2005 Chromophobia Chromophobia Bushey 2006 The Good Housekeeping Guide The Good Housekeeping Guide Jenny 2006 The Secret Policeman's Ball The Secret Policeman's Ball Sue White 2007 Hääkellot Wedding Belles Amanda 2009 Svengali Svengali Francine Hardy 2012 The Wedding Video The Wedding Video Hääsuunnittelija ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1992–1999 Taggart Taggart Kampaaja 2 jaksoa 1996–1998 The Bill The Bill Carrie Bennett / Penny Grice 2 jaksoa 1999 Highlander: The Raven Highlander: The Raven Talia Bauer 1 jakso 2001 Rebus Rebus Caro Rattray 1 jakso 2002 Minun perheeni My Family Sharon 1 jakso 2002–2003 The Book Group The Book Group Janice McCann 12 jaksoa 2003 Kypsymättömät Manchild Kitty 1 jakso 2004–2006 Vikatikki Green Wing Sue White 18 jaksoa 2004–2005 Carrie & Barry Carrie and Barry Michelle 12 jaksoa 2005 Murder in Suburbia Murder in Suburbia Anita Green 1 jakso 2006 Feel the Force Feel the Force Sally Bobbins 6 jaksoa 2007 Oliver Twist Oliver Twist Mrs Sowerberry Minisarja 2012–2013 Bad Education Bad Education Pickwell 11 jaksoa 2013–2014 Psychobitches Psychobitches Useita rooleja 2014–2017 Doctor Who Doctor Who Missy 15 jaksoa 2015 Gotham Gotham The Lady 2 jaksoa 2015 The Brink The Brink Vanessa 3 jaksoa 2018-2020 Sabrina: Pimeällä puolella Chilling Adventures of Sabrina Mary Wardwell 21 jaksoa 2020 The Flight Attendant The Flight Attendant Miranda Croft 8 jaksoa 2021 Doom Patrol Doom Patrol Madame Rouge 3 jaksoa ==Lähteet== ==Aiheesta muualla== * * Luokka:Skotlantilaiset näyttelijät Luokka:Vuonna 1966 syntyneet Luokka:Elävät henkilöt Luokka:Royal Shakespeare Companyn jäsenet
Oliver Twist (televisiosarja)

Oliver Twist on brittiläinen vuonna 2007 valmistunut televisiosarja. Sarja on moderni sovitus Charles Dickensin romaanista Oliver Twist. Sarjan on luonut Sarah Phelps ja ohjannut Coky Giedroyc. Oliver Twist esitettiin ensimmäisen kerran viidessä osassa BBC One -kanavalla 18.–22. joulukuuta 2007 ja Suomessa sarjan on esittänyt Yle TV1 vuonna 2011. ==Tuotanto== Sarja kuvattiin Lontoossa ja Kentissä historiallisella Chathamin telakalla vuonna 2007. ==Rooleissa== ==Lähteet== == Aiheesta muualla == * Virallinen kotisivu (BBC) * Luokka:2000-vuosikymmenen brittiläiset draamasarjat Luokka:Romaaneihin perustuvat televisiosarjat Luokka:BBC:n televisio-ohjelmat
Liettuan tataarit

Liettuan tataarit tai lipka-tataarit ovat tataareja, jotka alun perin asettuivat Liettuan suuriruhtinaskunnan alueelle 1300-luvun alussa. Saman vuosisadan lopulla Vytautas Suuri kutsui maahan lisää tataareja. Nykyään heitä asuu pääosin Valko-Venäjän, Liettuan ja Puolan alueella hieman yli 10 000 henkilöä. Tataarit säilyttivät Liettuassa uskontonsa, mutta muilta osin heidän historiansa on yhteistä kristityn Puola-Liettuan kanssa. He taistelivat Puola- Liettuan sodissa jo Tannenbergin taistelussa ja osallistuivat Wienin taistelussa vuonna 1683 maailmanhistorian suurimpaan ratsuväkihyökkäykseen. Vuonna 1939 tataarien rykmentti Puolan ratsuväessä oli yksi viimeisistä, joka pyrki jatkamaan taistelua Saksaa vastaan. Maailmanlaajuisesti tunnetuin liettuantataaritaustainen henkilö lienee näyttelijä Charles Bronson. ==Aiheesta muualla== * Moskeija ja islamilainen hautausmaa Vilnan lähellä Google Maps. Luokka:Tataarit Luokka:Etnis-uskonnolliset ryhmät Luokka:Valko- Venäjän etniset ryhmät Luokka:Liettuan etniset ryhmät Luokka:Puolan etniset ryhmät
Suomen pelimuseo

Suomen pelimuseo on pelaamisen historiaan keskittyvä museo, joka avattiin tammikuussa 2017 Tampereelle Museokeskus Vapriikin tiloihin. Museon toteuttavat yhteistyössä Tampereen kaupunki, Mediamuseo Rupriikki, Pelikonepeijoonit ja Tampereen yliopisto. Pelimuseo on Suomen ensimmäinen pysyvä peleihin keskittyvä museo. Museon kokoelman pääpaino on digitaalisissa peleissä, mutta näytteillä on myös lauta- ja roolipelejä. Pelejä ja pelikoneita 1990-luvulta asti kerännyt kolmen harrastajan ryhmittymä Pelikonepeijoonit luovutti oman kokoelmansa museon käyttöön. Osa museon rahoituksesta toteutettiin joukkorahoituskampanjalla vuonna 2015. Kampanjassa yli 1 100 ihmistä tai organisaatiota lahjoitti yli 86 000 euroa museolle. Kampanjan minimitavoite oli 50 000 euroa. Lahjoitusrahalla on tarkoitus lisätä näyttelyn vuorovaikutteisuutta pelipisteillä ja kunnostetuilla peliautomaateilla. Pelattavana on muun muassa Pong-automaatti, Lohikäärmepuu- peli ja Twilight Zone -flipperi. Yhteensä museossa on esillä sata peliä, joista pelattavissa on 60 kpl. Joukkorahoituskampanjaan osallistuneet pääsivät museoon jo joulukuussa 2016. Pelimuseolle on varattu Vapriikista 400 neliömetrin tilat. == Tunnustukset == Museo palkittiin Finnish Game Awards -gaalassa Vuoden 2016 ilmiönä. Vuoden 2017 GameXpossa museo palkittiin Vuoden pelikasvattaja -palkinnolla. Vuonna 2018 Society for the History of Technology valitsi Suomen pelimuseon vuoden 2018 Dibner Award for Excellence in Museum Exhibits -palkinnon saajaksi. ==Katso myös== *Pelikonsoli *Videopelikulttuuri *Retropelaaminen ==Lähteet== ==Aiheesta muualla== *Suomen pelimuseon viralliset kotisivut Luokka:Vapriikki Luokka:Videopelikulttuuri
Borderlands (pelisarja)

Borderlands on 2K Gamesin julkaisema ja Gearbox Softwaren kehittämä scifiteemainen videopelisarja. Lajiltaan pelit ovat ensimmäisen persoonan ammuntapelejä ja toimintaroolipelejä. Pelisarjaan kuuluu kuusi peliä: Borderlands, Borderlands 2, Borderlands: The Pre-Sequel!, Borderlands 3, sekä spin-off-pelit Tales from The Borderlands ja New Tales from The Borderlands. Näiden lisäksi peleihin on julkaistu useita lisäosia. Pelejä on myyty yli 26 miljoonaa kappaletta, joista yli 13 miljoonaa kappaletta Borderlands 2:ta. Pelisarjan pääplaneetta on Pandora, joskin Borderlands 3:ssa on muitakin planeettoja. ==Pelit== ===Borderlands=== Pelisarjan ensimmäinen peli oli Borderlands. Peli julkaistiin lokakuussa 2009. Se julkaistiin PlayStation 3:lle, Xbox 360:lle ja PC:lle. Peliä pystyy pelaamaan 1-4 pelaajaa. Tehtäviä on yhteensä 127. Pelissä on yhteensä neljä pelattavaa hahmoa. Peliin on julkaistu myöhemmin neljä virallista lisäosaa. ===Borderlands 2=== Pelisarjan toinen peli Borderlands 2 julkaistiin syyskuussa 2012. Peli julkaistiin samoille alustoille kuin edellinen peli. Alkuperäisessä pelissä on neljä pelattavaa hahmoa, mutta lisäosien myötä pelattavia hahmoja on yhteensä kuusi. Lisäosia on julkaistu useita. ===Borderlands: The Pre-Sequel!=== Kolmas peli Borderlands: The Pre-Sequel! julkaistiin lokakuussa 2014. Peli julkaistiin samoille alustoille kuin edelliset kaksi sekä PlayStation 4:lle ja Xbox Onelle. Pelattavia hahmoja on neljä, joskin lisäosien mukana tulee kaksi lisäpelattavaa hahmoa. Tarina sijoittuu ensimmäisen ja toisen pelin väliseen aikaan. Pelille on julkaistu muutamia lisäosia. ===Tales from the Borderlands=== Sarjan aiemmista osista poiketen Tales from the Borderlands on seikkailupeli. Pelin on kehittänyt Telltale Games. Tarina perustuu Borderlands 2:n jälkeisiin tapahtumiin. === Borderlands 3 === Pelisarjan neljäs suurempi osa. Peli julkaistiin 2019. Playstation 4:lle ja Playstation 5:lle. Pelissä on 78 tehtävää, joista 23 liittyy pelin tarinaan. == Lähteet == Luokka:Videopelisarjat
Aigle (1800)

Aigle oli Ranskan laivaston vuonna 1800 vesillelaskettu 74-tykkinen Téméraire- luokan linjalaiva. == Valmistus == Alus tilattiin Rochefortin telakalta vuoden 1794 laivasto-ohjelmassa nimellä No 2, jolloin vastaavaksi mestariksi nimettiin Pierre Rolland. Köli laskettiin 26. joulukuuta 1794. Alus kastettiin 24. maaliskuuta 1795, mutta työt aluksella keskeytettiin vielä samana vuonna. Aluksen tilaus siirrettiin huhtikuussa 1798 Entreprise Destouches'lle, jossa rakentamisesta vastasivat Jean-Marie Houssez ja Pelleteau. Alus laskettiin vesille 6. heinäkuuta 1800 ja valmistui helmikuussa 1801. Alus otettiin palvelukseen 14. huhtikuuta 1801.Winfield, Rif s. 91 == Palvelus == Alus purjehti vuonna 1805 Algésiras'n kanssa Länsi-Intiaan, jossa ne liittyivät vara-amiraali Pierre-Charles Villeneuven laivasto-osastoon. Lokakuussa alus osallistui 21. lokakuuta laivaston mukana Trafalgarin taisteluun, jossa se joutui Britannian kuninkaallisen laivaston valtaamaksi. Seuraavana päivänä aluksen miehistö nousi kapinaan brittien valtausmiehistöä vastaan vallaten aluksensa takaisin. Kuitenkin alus upposi myrskyssä 23. lokakuuta Puerto Santa Marian edustalle lähelle Cádizia. Hylkyä ei kyetty nostamaan, joten se myytiin romutettavaksi. == Lähteet == * === Viitteet === Luokka:Téméraire-luokan linjalaivat Luokka:Trafalgarin taistelu Luokka:Arsenal de Rochefort
W 120

W 120 tarkoittaa seuraavia asioita: *W 120, hyppyrimäki Predazzossa Italiassa *W 120, hyppyrimäki Saint-Bon-Tarentaisessa Ranskassa.
Matkijapeukaloinen

Matkijapeukaloinen (Thryothorus ludovicianus) on peukaloisten heimoon kuuluva varpuslintu. ==Levinneisyys== Matkijapeukaloista tavataan Kanadan kaakkoisosissa, Yhdysvaltain itäosissa, Meksikossa, Belizessä, Guatemalassa ja Nicaraguassa, ja sen levinneisyysalueen pinta-ala on noin 3 210 000 km2. Laji on luokiteltu elinvoimaiseksi. ==Lähteet== Luokka:Peukaloiset
Taituripeukaloinen

Taituripeukaloinen (Thryophilus rufalbus) on peukaloisten heimoon kuuluva varpuslintu. ==Levinneisyys== Taituripeukaloista tavataan Meksikossa, Keski- Amerikassa ja Etelä-Amerikan pohjoisosissa, ja sen levinneisyysalueen pinta- ala on noin 780 000 km2. Laji on luokiteltu elinvoimaiseksi. ==Lähteet== Luokka:Peukaloiset
Levamisoli

Levamisoli on imidatsotiatsoleihin kuuluva heterosyklinen orgaaninen yhdiste. Yhdistettä voidaan käyttää lääketieteessä ja eläinlääketieteessä loismatoja vastaan sekä immunomodulaattorina. == Vaikutusmekanismi ja käyttö == Levamisoli vaikuttaa loismatojen asetyylikoliinireseptoreihin ja se depolarisoi lihassolujen solukalvoja. Ainoastaan (S)-(-)-isomeerilla on vaikutusta loismatoihin ja yhdisteen raseemista seosta kutsutaan tetramisoliksi (CAS 5036-02-2). Yhdiste on tehokas muun muassa sukkulamatoja vastaan. Levamisolia käytetään muun muassa kissojen, koirien, sikojen, lehmien, lampaiden ja siipikarjan madottamiseen. Ihmisten matolääkkeenä sen käyttö lopetettiin Yhdysvalloissa vuonna 1999 ja Kanadassa vuonna 2003. Levamisoli on immunostimulantti ja se vaikuttaa stimuloimalla ganglioiden toimintaa. Levamisolia on tutkittu muun muassa paksusuolen syövän hoidossa. Usein levamisolia käytetään sen hydrokloridisuolana (CAS 16595-80-5).Veterinary Drugs, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.11.2015Achim Harder: Anthelmintics, Ullmann's Encyclopedia of Industrial Chemistry, John Wiley & Sons, New York, 2009. Viitattu 18.11.2015 Levamisoli on optisesti aktiivinen yhdiste ja sen ominaiskiertokyky kloroformiliuoksessa on -85,1 °. == Haittavaikutukset ja resistenssi == Vakavin levamisolin pitkäaikaiskäytön haittavaikutus on agranulosytoosi eli jyvässolukato, jossa valkosolujen määrä elimistössä laskee vaarallisen alas. Useimmiten tila palautuu normaaliksi, mutta myös agranulosytoosista aiheutuvia kuolemantapauksia tunnetaan. Agranulosytoosi johtuu todennäköisesti yliherkkyysreaktiosta. Eräiden eläinten sukkulamatojen on huomattu kehittäneen resistenttiyden levamisolia vastaan. == Valmistus == Tärkeä levamisolin synteesin välituote on 1-(2-fenyyli-2-hydroksietyyli)-2-imino-1,3-tiatsolidiini, jota voidaan valmistaa joko fenasyylibromidin ja tiourean välisellä reaktiolla ja suojaamalla yhdiste etikkahappoanhydridin avulla ja pelkistämällä tuotteen ketoryhmä natriumboorihydridillä, styreenioksidin ja tiourean välinen reaktio tai käsittelemällä styreenioksidin ja etyleeni-imiinin reaktiotuotetta kaliumtiosyanaatilla tai tiourealla. 1-(2-fenyyli-2-hydroksietyyli)-2-imino-1,3-tiatsolidiini reagoi tionyylikloridin ja etikkahappoanhydridin kanssa muodostaen raseemisen seoksen eli tetramisolin, josta levamisoli voidaan erottaa resoluutiolla ja reagenssina resoluutiossa käytetään D-kamferisulfonihappoa. == Lähteet == == Aiheesta muualla == *Human Metabolome Database (HMDB): Levamisole *Kyoto Encyclopedia of Genes and Genomes (KEGG): Levamisole *Kyoto Encyclopedia of Genes and Genomes (KEGG): Tetramisole *Kyoto Encyclopedia of Genes and Genomes (KEGG): Levamisole hydrochloride Luokka:Lääkkeet Luokka:WHO:n tärkeimmät lääkkeet
Jiaozuo

Jiaozuo (, pinyin: Jiāozuò Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta luoteeseen. Kaupungin väkiluku on 3,54 miljoonaa (2010) ja pinta-ala 4 072 neliökilometriä. Prefektuuri rajoittuu pohjoisessa Jinchengin, idässä Xinxiangin, etelässä Zhengzhoun, lounaassa Luoyangin, sekä lännessä Jiyuanin prefektuuritason kaupunkeihin.. == Hallinnollinen jako == Piirikuntatasolla kaupunki jakautuu 10 osaan: ;Kaupunkipiirit (4) * 1. Jiefang (解放区) * 2. Zhongzhan (中站区) * 3. Macun (马村区) * 4. Shanyang (山阳区) ;Piirikuntatason kaupungit (2) * 5. Qinyang (沁阳市) * 6. Mengzhou (孟州市) ;Piirikunnat (4) * 7. Xiuwu (修武县) * 8. Bo’ai (博爱县) * 9. Wuzhi (武陟县) * 10. Wenxian (温县) == Kuvia == ==Lähteet== == Aiheesta muualla == * Jiaozuo Travel Guide (travelchinaguide.com) * Jiaozuo Overview (chinatravel.com) Luokka:Henanin prefektuurit Luokka:Henanin kaupungit
Liinalampi (Ikaalinen)

Liinalammi on Pirkanmaalla Ikaalisissa Iso-Röyhiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Liinalammi on osa Kyrösjärven lähialuetta. == Maantietoa == Se on 150 metriä pitkä ja 100 metriä leveä. Siihen ei laske ojia ja sen oma laskuoja virtaa luoteeseen, jossa se 900 metrin jälkeen yhtyy Raattaansuonojaan. Tämä laske Kyrösjärveen Penijoenlahdessa. Lammen lähiympäristö on soistuvaa metsää ja länsipuolella on muutamia peltoja. Noin 100 metrin päästä ohi kulkevan seututien 276 varrella on lammen puolella runsaasti kiinteistöjä. Lammelle ei johda teitä eikä sen rannolilla ole rakennuksia. == Historiaa == Lampi esiintyy isonjaonkartassa vuosilta 1830-1848, jossa sen nimi oli "Liinalammi". Lammella ei tuolloin ollut vielä laskuojaa. == Lähteet == Luokka:Kyrösjärven lähialue Luokka:Ikaalisten järvet
Kortetlampi

Kortetlampi on Pirkanmaalla Ikaalisissa Luhalahden Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kortetlampi on osa Kyrösjärven lähialuetta. == Maantietoa == Se on 250 metriä pitkä, 100 metriä leveä ja sen pinta-ala on 2,0 hehtaaria. Lampi sijaitsee peltoaukean sisällä metsäsaarekkeessa kaukana maatiloista. Siihen laskee Hautakorvenlammen laskuoja ja sen oma laskuoja on kilometrin mittainen ja se laskee Kyrösjärven Luhalahteen. Rantaviiva on yli 600 metriä pitkä ja rantaan on rakennettu yksi loma-asunto, jonne johtaa Sipsiön kautta tie seututieltä 276. == Lähteet == Luokka:Kyrösjärven lähialue Luokka:Ikaalisten järvet Luokka:Luhalahti
Sahrikas

Sahrikas on Pirkanmaalla Ikaalisissa Iso-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sahrikas on osa Kyrösjärven lähialuetta. == Maantietoa == Se on 250 metriä pitkä, 150 metriä leveä ja sen pinta-ala on 1,9 hehtaaria. Sen rannat ovat metsämaata lukuun ottamatta luoteispäätä, missä ranta alkaa pellonreunasta. Koillisessa sijaitsee Halmelan talon niitty, jota ei enää viljellä. Järveen laskee yksi metsäoja ja toinen pelto-oja läheisiltä pelloilta. Sen oma laskuoja on 400 metriä pitkä ja se laskee Pitkäjärveen. Rantaviiva on 700 metriä pitkä. Kaakkoiskulmassa on 100 metriä pitkä lahti. Rannoille ei ole rakennettu vapaa-ajan asuntoja eikä rantaan johda teitä. Alueen tiloille pääsee Iso-Röyhiöstä tulevalta tieltä, joka haarautuu seututieltä 276. == Historiaa == Isojaonkartassa vuosilta 1830-1848 järven nimi kirjoitettiin "Saarikaisjärvi". Kartan mukaan järvellä oli suurehko saari eikä järvellä ollut tuolloin laskuojaakaan. Koska järvellä on nykyään laskuoja, on järvellä tehty järvenlasku, joka on maaduttanut saaren. == Lähteet == Luokka:Kyrösjärven lähialue Luokka:Ikaalisten järvet
International Road Racing Championship

International Road Racing Championship (IRRC) on katuradoilla ajettava eurooppalainen ratamoottoripyöräilysarja. Siinä kilpaillaan superbike- ja supersport-luokkien pyörillä. Sarja perustettiin vuonna 2003 nimellä 3 Nations Cup. Perustajina olivat kolme moottoriurheiluseuraa Alankomaista, Belgiasta ja Saksasta, ja sarjaan osallistui kymmenen ajajaa kustakin maasta. Osakilpailuja ajettiin yhteensä kuusi, kaksi kunkin seuran kotiradalla. Sarja laajeni ja sai nykyisen nimensä vuonna 2010, kun muut radat ja muiden maiden kilpailijat ilmoittivat halukkuudestaan osallistua sarjaan. Vuonna 2011 kilpailtiin ensimmäistä kertaa Tšekissä. Vuonna 2016 IRRC laajeni Suomeen, kun aikoinaan MM-sarjaankin kuulunut Imatranajo teki paluun Imatran katuradalle 30 vuoden tauon jälkeen. __NOTOC__ == Radat == Paikkakunta Valtio Vuodet Hengelo 2003– Oss 2014– Chimay 2010– Oostende 2003–2010, 2013–2015 Frohburg 2003– Schleiz 2010–2012 Imatra 2016– Hořice 2014– Těrlicko 2011–2012 == Mestarit == Vuosi Mestari 2003 Kris Jennes 2004 Kris Jennes 2005 Kris Jennes 2006 Denny Lannoo 2007 Denny Lannoo 2008 Stefan Demeulemeester 2009 Didier Grams 2010 Didier Grams 2011 Didier Grams Vuodesta 2012 alkaen mestaruudesta on kilpailtu superbike- ja supersport-luokissa. Vuosi Mestari Superbike Supersport 2012 Branko Srdanov Laurent Hoffmann 2013 Didier Grams Laurent Hoffmann 2014 Didier Grams Joey den Besten 2015 Sébastien Le Grelle Marek Červený 2016 Vincent Lonbois Marek Červený 2017 Sébastien Le Grelle Joey den Besten 2018 Danny Webb Matthieu Lagrive 2019 Davey Todd Matthieu Lagrive 2020 kausi peruttiin koronapandemian johdosta kausi peruttiin koronapandemian johdosta 2021 Didier Grams Pierre-Yves Bian 2022 Vincent Lonbois Marek Červený == Lähteet == == Aiheesta muualla == * International Road Racing Championshipin sivusto Luokka:Ratamoottoripyöräily Luokka:Fédération Internationale de Motocyclisme
Iñaki Urdangarin

Iñaki Urdangarin y Liebaert (s. 15. tammikuuta 1968 Zumarraga) on uransa päättänyt käsipallon olympiamitalisti ja Espanjan prinsessa Cristinan aviopuoliso. Urdangarin edusti koko käsipallouransa vuodesta 1986 vuoteen 2000 FC Barcelonaa. Espanjan käsipallomaajoukkueessa Urdangarin oli voittamassa kahta olympiapronssia, vuosien 1996 ja 2000 kesäolympialaisista. Vuoden 1992 kesäolympialaisissa Barcelonassa Urdangarin sijoittui Espanjan kanssa viidenneksi. Urdangarin on 197 senttimetriä pitkä.http://www.sports- reference.com/olympics/athletes/ur/inaki-urdangarin-1.html Vuoden 1996 kesäolympialaisissa Urdangarin tapasi vuoden 1988 kesäolympialaisissa kilpapurjehdukseen osallistuneen, silloisen kuninkaan Juan Carlos I:n tyttären prinsessa Cristinan. He menivät naimisiin seuraavan vuoden lokakuussa. Heillä on neljä lasta: kolme poikaa ja yksi tytär. Urdangarinin epäiltiin osallistuneen rahanpesuun ja veronkiertoon yhdessä Cristinan kanssa. Tämä tuotti kuningashuoneelle epäsuosiota, ja sen arvioidaan olevan yksi syy siihen, että kuningas Juan Carlos luopui kruunusta kesäkuussa 2014.http://www.hs.fi/ulkomaat/a1401673915670Vuosina 1997–2015 Urdangarin oli arvonimeltään Palma de Mallorcan herttua; veronkiertosyytösten takia kuningas Felipe VI otti pois herttuan arvonimen kesäkuussa 2015. Baleaarien maakunnallinen ylioikeus (La Audiencia Provincial de Baleares) vapautti prinsessa Cristinan syytteistä helmikuussa 2017. Samassa oikeudenkäynnissä Iñaki Urdangarin tuomittiin veronkierrosta kuudeksi vuodeksi ja kolmeksi kuukaudeksi vankeuteen sekä maksamaan 512 000 euron sakot.Urdangarin ei joutunut vankilaan, mutta hänen täytyi esiintyä oikeuden edessä kerran kuukaudessa asuinpaikkakunnallaan Genevessä Sveitsissä, kun hän odotti korkeimman oikeuden ratkaisua valitukseen. Korkein oikeus tuomitsi 12. kesäkuuta 2018 Urdangarinin viideksi vuodeksi ja 10 kuukaudeksi vankeuteen kavalluksesta, välttelystä, hallintoviranomaisten huijaamisesta, kahdesta verorikoksesta ja vaikutusvallan kaupasta. Lisäksi hänet tuomittiin 512 553 euron sakkoihin. Hän istuu rangaistustaan Brievan vankilassa Ávilassa. == Lapset == * Juan Valentín Urdangarin y Borbón (s. 1999) * Pablo Nicolás Sebastián Urdangarin y Borbón (s. 2000) * Miguel Urdangarin y Borbón (s. 2002) * Irene Urdangarin y Borbón (s. 2005) == Lähteet == Luokka:Espanjalaiset käsipalloilijat Luokka:Espanjalaiset olympiamitalistit Luokka:Vuonna 1968 syntyneet Luokka:Elävät henkilöt
Veikko Pirilä (professori)

Veikko Paavo Pirilä (25. toukokuuta 1915 Helsinki – 2. marraskuuta 1998 Tuusula) oli suomalainen lääkäri ja professori. Hän oli merkittävä ihotautiallergioiden tutkija ja allergiatestien kehittäjä. Pirilän vanhemmat olivat iho- ja sukupuolitautiopin professori, lääketieteen tohtori Paavo Pirilä ja Anni Siviä Ikonen, ja puoliso vuodesta 1944 Hilkka Louna Tuulikki Puranen. Pirilä tuli ylioppilaaksi Helsingin suomalaisesta yhteiskoulusta 1933 ja valmistui lääketieteen lisensiaatiksi 1934. Tohtoriksi hän väitteli 1947, jolloin hän sai myös iho- ja sukupuolitautien erikoislääkärin pätevyyden. Työlääketieteen erikoislääkärin pätevyyden Pirilä sai 1954. Pirilä toimi muun muassa Helsingin yleisen sairaalan ja Työterveyslaitoksen palveluksessa. Helsingin yliopiston iho- ja sukupuolitautien dosentti hän oli vuodesta 1949 vuoteen 1958. Pirilä oli 1958–1981 Helsingin yliopiston iho- ja sukupuolitautien henkilökohtainen ylimääräinen professori. Hänen tutkimusalaansa olivat ammatti-ihotaudit sekä elimistön herkistyminen ihon kanssa kosketuksiin tuleville kemikaaleille.Facta 2001, osa 12, p. 795. WSOY 1985. Työterveyslaitoksessa Pirilä toimi aina vuodesta 1947 vuoteen 1972 asti; Allergiasairaalan ihotautiosaston ylilääkäri hän oli 1970–1980. Pirilä kehitti Finn Chamber -testimenetelmän kosketusallergioiden tutkimuksia varten ja perusti Epitest-nimisen yhtiön sen kaupalliseksi hyödyntämiseksi. Yrittäjän työtä hän jatkoi vielä eläkkeellä ollessaan ja sai yritystoiminnastaan muun muassa Keksintösäätiön palkinnon. Veikko Pirilän poika Pekka Pirilä oli Teknillisen korkeakoulun energiatalouden professori. == Lähteet == ==Aiheesta muualla== * Kuka kukin on 1978, s. 738. Runeberg.org. Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Suomalaiset yrittäjät Luokka:Vuonna 1915 syntyneet Luokka:Vuonna 1998 kuolleet
Johannes Bernardi

Johannes Bernardi (viimeistään 1395 Kalmar - 20\. syyskuuta 1445 Naantali) oli ruotsalainen birgittalaismunkki ja Suomen katolisen kirkon pappi, joka toimi Naantalin luostarin ensimmäisenä esimiehenä. Bernardin isä oli mahdollisesti Kalmarin porvari Bernardurs Sartor. Hän meni munkiksi Vadstenan luostariin 1420, mutta anoi paavilta 1430 lupaa siirtyä toiseen luostariin. Sitä hän ei kuitenkaan käyttänyt. Valtaneuvoston päätettyä Suomen piispan Maunu Tavastin pyynnöstä luostarin perustamisesta vuonna 1438 Bernardi lähetettiin Suomeen 27. toukokuuta 1440 neljän sisaren, yhden maallikkoveljen ja kahden muun pappisveljen kanssa. Bernardi toimi heidän johtajanaan. Kun luostarin paikka Maskun Karinkylässä osoittautui sopimattomaksi, Bernardi pyysi 1441 luostarin siirtämistä uuteen paikkaan. Hän itse palasi Vadstenan emäluostariin ilman lupaa 1443, mutta tuli takaisin Suomeen jo seuraavana vuonna. Tällä välin luostarin uudeksi paikaksi oli päätetty nykyisen Naantalin alue, joka oli vielä tuolloin Raisiota. Bernardi luopui luostarin johtajuudesta 1445, mutta ei kerinnyt palata takaisin Ruotsiin ennen kuolemaansa. ==Lähteet== Luokka:Suomen keskiajan henkilöt Luokka:Birgittalaiset Luokka:Suomen katolisen kirkon papit Luokka:Suomen keskiajan kristinusko Luokka:Naantalin keskiaika Luokka:Vuonna 1395 syntyneet Luokka:Vuonna 1445 kuolleet
Juho Laitinen (vapaaottelija)

Juho Laitinen (s. 1986 Kuopio) on suomalainen amatöörivapaaottelija. 185 senttimetriä pitkä Laitinen kilpailee keskisarjassa eli 83,9 kilon sarjassa. Laitinen edustaa kotikaupunkinsa Gladiator Factory -seuraa.http://yle.fi/urheilu/leppoisa_savolainen_on_kehassa_toinen_mies__juho_laitinen_tekee_nousua_vapaaottelun_huipulle/8450311 Laitinen aloitti vapaaottelun vuonna 2009 harrastettuaan aiemmin potkunyrkkeilyä. Suomen mestaruuden hän on voittanut vuosina 2014 ja 2015. Heinäkuussa 2015 hän saavutti pronssia MM-kilpailuista Las Vegasista hävittyään keskisarjan semifinaalissa Ison-Britannian James Duckettille, joka saavutti myöhemmin hopeaa.http://www.immaf.org/championships/2015-immaf-world- championships-2/2015-world-medallists/ == Lähteet == Luokka:Suomalaiset vapaaottelijat Luokka:Vuonna 1986 syntyneet Luokka:Elävät henkilöt
Libor Capalini

Libor Capalini (s. 30. tammikuuta 1973 Hořovice) on uransa päättänyt tšekkiläinen nykyaikainen viisiottelija ja olympiamitalisti. 174 senttimetriä pitkä ja 64 kilogrammaa painava Capalini edusti Dukla Prahaa.http://www.sports-reference.com/olympics/athletes/ca/libor- capalini-1.html Capalini saavutti pronssia henkilökohtaisesta kilpailusta vuoden 2004 kesäolympialaisista Ateenasta. MM-kilpailuista hän saavutti viisi hopea- ja neljä pronssimitalia. Vuoden 2002 EM-kilpailuista Ústí nad Labemista Capalini voitti EM-kultaa henkilökohtaisesta kilpailusta. Lisäksi hän saavutti kaksi EM-hopeaa ja kolme EM-pronssia. Capalini päätti uransa vuonna 2010.http://www.pentathlon.org/athletes/athlete-bio/?id=73 == Lähteet == Luokka:Tšekkiläiset nykyaikaiset viisiottelijat Luokka:Tšekkiläiset olympiamitalistit Luokka:Vuonna 1973 syntyneet Luokka:Elävät henkilöt
Askolan kirkonkylä

Askolan kirkonkylä on kylä ja taajama Askolassa. Tilastokeskuksen taajama- aluerajauksen mukaisen Askolan kirkonkylän taajaman väkiluku oli 1 299 vuoden 2018 lopussa. Askolan toinen päätaajama on asukasmäärältään likimain samankokoinen Monninkylä (1 339 as., vuonna 2018). Kirkonkylässä sijaitsevat esimerkiksi kunnantalo, Askolan kirkko, Askolan terveyskeskus, palvelukeskus, apteekki, kauppoja, ala- ja yläkoulut (Kirkonkylän koulu ja Askolan koulu, Askolan kotiseutumuseo sekä Askolan pääkirjasto. Iso omakotitaloalue Askolassa on nimeltään Ruutipelto. Tiedosto:Church of Askola in Finland.jpg|Askolan kirkko. Tiedosto:Askolan museo, pitäjänmakasiini.jpg|Askolan kotiseutumuseo sijaitsee entisessä lainajyvästössä. Kylän halki kulkee yhdystie 1611 (Tiillääntie), joka länteen päin mentäessä tulee Mäntsälän ja Porvoon väliselle kantatie 55:lle. 1611:stä on myös tieyhteys yhdystie 1635:lle (eteläänpäin nimeltään Monninkyläntie), joka puolestaan kulkee Monninkylään asti. ==Lähteet== Luokka:Askolan kylät Luokka:Askolan taajamat Luokka:Suomen kirkonkylät Luokka:Suomen kuntakeskukset
Lasse Johansson

Lasse Tuure Johansson (2. lokakuuta 1921 Kuusankoski - 5\. toukokuuta 2014 Valkeala) oli suomalainen mäkihyppääjä, mäkihyppyvalmentaja ja liikunnanohjaaja. Johanssonin vanhemmat olivat veturinlämmittäjä Antti Konsta Johansson ja Siiri Sofia Verho ja puoliso Helinä Tellervo Kellberg. Hän aloitti mäkihypyn Kouvolan 30 metrin mäessä ja edusti Kouvolan Hiihtoseuraa. Hänen menestyksellisin kautensa kilpailijana oli 1940-luvulla, vuonna 1944 hänestä tuli sekä Suomen mestari että Ounasvaaran kisojen mäkihypyn voittaja. Vielä 1946 hän tuli Suomen mestaruuskisoissa hopealle. Kansainvälistä menestystä Johanssonille ei silti juuri kertynyt ja hänen uransa katkesi loukkaantumiseen Moskovan kisoissa 1954. Mäkihypyn valmennukseen Johansson paneutui 1950-luvulla, hän suoritti liikunnanohjaajan tutkinnon ja toimi Suomen Hiihtoliiton mäkihyppyvalmentajana. Hän valmensi suomalaishyppääjiä etunojatekniikkaan, vastapainona varsinkin norjalaisten tuolloin suosimalle käsien pyörittämiselle ilmalennon aikana. Hänen ansiostaan etunojatekniikassa kehittyi vallitsevaksi käytännöksi käsien pitäminen lähellä vartaloa eikä sivuille tai eteen ojennettuina. Esko Mömmö ja Hemmo Silvennoinen olivat hänen valmentaminaan tämän tyylin edelläkävijöitä. Hänen valmentamansa hyppääjät ottivat kaksoisvoitot maailmanmestaruuskisoissa Falunissa 1954 ja Lahdessa 1958 sekä talviolympialaisissa Cortinassa 1956. Johansson myös ideoi kesäharjoitteluun vesimäen, jota käytettiin ennen muovimäkien aikakautta. Valmentamisesta Johansson luopui vuonna 1960. Vuosina 1958–1982 hän toimi Kouvolan Ammattikoulun liikuntakasvatuksen ja terveysopin opettajana. Vanhat sota- ja urheiluvammat lyhensivät työuraa. Hänen valmennusuransa jatkui Kouvolan ammattikoululla ja hänen ohjauksessaan koulun joukkueet voittivat ammattikoulujen Suomen mestaruudet jalkapallossa, lentopallossa ja koripallossa vuosina 1967–1969. Vuonna 1990 hän sai Suomen Hiihtoliiton jakaman Hannu Koskivuori -mitalin kuudentena henkilönä. ==Lähteet== ==Aiheesta muualla== *Lasse Johanssonin muistokirjoitus (Suomen Hiihtoliitto) (Viitattu 18.11.2015) Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Suomalaiset opettajat Luokka:Vuonna 1921 syntyneet Luokka:Vuonna 2014 kuolleet
Luohe

Luohe (, pinyin: Luòhé Shì) on prefektuuritason kaupunki Kiinan Henanin maakunnan keskellä. Kaupungin keskusta sijaitsee linnuntietä noin 135 kilometriä maakunnan pääkaupunki Zhengzhousta eteläkaakkoon. Kaupungin väkiluku on 2,54 miljoonaa (2010) ja pinta-ala 2 617 neliökilometriä. Prefektuuri rajoittuu pohjoisessa Xuchangin, idässä Zhoukoun, etelässä Zhumadianin, sekä lännessä Pingdingshanin prefektuuritason kaupunkeihin.. == Hallinnollinen jako == Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa): ;Kaupunkipiirit (3) * 1. Yuanhui (源汇区) * 2. Yancheng (郾城区) * 3. Shaoling (召陵区) ;Piirikunnat (2) * 4. Wuyang (舞阳县) * 5. Linying (临颍县) LuoHe.JPG|Katunäkymää Luohesta. == Lähteet == == Aiheesta muualla == * Luohe Travel Guide (travelchinaguide.com) * Luohe Overview (chinatravel.com) Luokka:Henanin prefektuurit Luokka:Henanin kaupungit
Montola (Virtasalmi)

Montola on kylä Pieksämäen Virtasalmella. Siellä sijaitsee entinen kalkkikivilouhos. ==Aiheesta muualla== *Montolan kylä -blogi ==Kirjallisuutta== *Roivainen, Leena: Vuoressa vara : Montola-Loukolampi- kyläkirja. Montola-Loukola kyläkirjatoimikunta, 2004. ISBN 952-91-6854-3. Luokka:Virtasalmi
Hebi

Hebi (, pinyin: Hèbì Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 130 kilometriä maakunnan pääkaupunki Zhengzhousta koilliseen. Kaupungin väkiluku on 1,57 miljoonaa (2010) ja pinta-ala 2 299 neliökilometriä. Prefektuuri rajoittuu lännessä, pohjoisessa ja idässä Anyangin sekä etelässä Xinxiangin prefektuuritason kaupunkeihin.. == Hallinnollinen jako == Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa): ;Kaupunkipiirit (3) * 1. Heshan (鹤山区) * 2. Shancheng (山城区) * 3. Qibin(淇滨区) ;Piirikunnat (2) * 4. Xunxian (浚县) * 5. Qixian (淇县) == Galleria == Kuva:云梦山山门 - panoramio.jpg|Yumengshanin maisemapuisto Qixianissa. Kuva:上圣庙、三清殿 - panoramio.jpg|Shangsheng-temppeli Yumengshanin maisemapuistossa. Kuva:鬼谷祠、水廉洞 - panoramio.jpg|Guigu-temppeli Yumengshanin maisemapuistossa. == Lähteet == == Aiheesta muualla == * Hebi Travel Guide (travelchinaguide.com) * Hebi Overview (chinatravel.com) Luokka:Henanin prefektuurit Luokka:Henanin kaupungit
Enonlahti (Vehmersalmi)

Enonlahti on kylä Kuopion Vehmersalmella. Se sijaitsee Suvasveden länsirannalla, maanteitse noin 12 kilometriä Vehmersalmen kirkonkylästä etelään. Enonlahden Osuusliikkeen rannassa (Pahkakallio) on muistomerkki sen edustalla toukokuussa 1934 tapahtuneesta S/S Louhen haaksirikosta, jossa kuoli 34 (tai 33) ihmistä. == Lähteet == ==Kirjallisuutta== *Kivelä, Seija. Elämää Enonlahdessa : Enonlahden kyläkirja. Enonlahden kylätoimikunta, 2004. ISBN 952-91-6719-9. Luokka:Vehmersalmi Luokka:Kuopion kylät
Mago Barka

Mago Barka tai Magon Barka (k. 203 eaa) oli karthagolainen kenraali toisen puunilaissodan aikana. Hän oli kenraali ja valtiomies Hamilkar Barkan nuorin poika. Toisessa puunilaissodassa Mago seurasi vanhempaa veljeään Hannibalia Italiaan ja komensi osaa joukoista sotaretken kolmen ensimmäisen vuoden aikana. Hannibalin armeijan voitettua roomalaiset Cannaen taistelussa Mago lähetettiin Hispaniaan taistelemaan toisen veljensä Hasdrubalin rinnalla. Veljekset löivät ja surmasivat kaksi roomalaista kenraalia, Publius Cornelius Scipion ja Gnaeus Cornelius Scipio Calvuksen vuonna 211 eaa. Vuonna 206 eaa Mago hävisi kuitenkin Publius Cornelius Scipion pojalle Scipio Africanukselle, eikä onnistunut valloittamaan Carthago Novaa eikä Gadesia. Myöhemmin Mago hyökkäsi Baleaarien saarille ja Liguriaan. Vuonna 203 eaa hän koki tappion Po- joen laaksossa ja kuoli taistelussa saamiinsa haavoihin matkalla Karthagoon. ==Lähteet== Luokka:Karthagon kenraalit Luokka:Rooman viholliset ja liittolaiset
Lana Del Reyn diskografia

Yhdysvaltalainen laulaja-lauluntekijä Lana Del Rey on julkaissut kahdeksan studioalbumia, viisi EP-levyä, 29 singleä ja 37 musiikkivideota. ==Albumit== Nimi Julkaisutiedot Listasijoitukset Myynti Sertifikaatti FIN UK US Lana Del Ray * Julkaistu: 4. tammikuuta 2007 * Levy-yhtiö: 5 Points * Formaatti: digitaalinen lataus – – – -- -- Born to Die * Julkaistu: 27. tammikuuta 2012 * Levy-yhtiö: Polydor, Interscope * Formaatti: CD, LP, digitaalinen lataus 5 1 2 7 000 000 RIAA: platinalevy BPI: 4× platinalevy Ultraviolence * Julkaistu: 13. kesäkuuta 2014 * Levy- yhtiö: Polydor, Interscope * Formaatti: CD, LP, digitaalinen lataus 1 1 1 RIAA: kultalevy BPI: kultalevy Honeymoon * Julkaistu: 18. syyskuuta 2015 * Levy-yhtiö: Polydor, Interscope * Formaatti: CD, LP, C-kasetti, digitaalinen lataus 12 2 2 BPI: kultalevy Lust for Life * Julkaistu: 21. heinäkuuta 2017 * Levy-yhtiö: Polydor, Interscope * Formaatti: CD, LP, C-kasetti, digitaalinen lataus 3 1 1 RIAA: kultalevy BPI: kultalevy Norman Fucking Rockwell * Julkaistu: 30. elokuuta 2019 * Levy- yhtiö: Polydor, Interscope * Formaatti: CD, LP, C-kasetti, digitaalinen lataus 3 1 3 BPI: kultalevy Chemtrails over the Country Club * Julkaistu: 19. maaliskuuta 2021 * Levy-yhtiö: Polydor, Interscope * Formaatti: CD, LP, C-kasetti, digitaalinen lataus 5 1 2 BPI: hopealevy Blue Banisters * Julkaistu: 22. lokakuuta 2021 * Levy-yhtiö: Polydor, Interscope * Formaatti: CD, LP, C-kasetti, digitaalinen lataus – – – – – Did You Know That There's a Tunnel Under Ocean Blvd *Julkaistu: 10. maaliskuuta 2023 * Levy-yhtiö: Polydor, Interscope * Formaatti: CD, LP, C-kasetti, digitaalinen lataus ==Huomioita== ==Lähteet== ==Aiheesta muualla== * Lana Del Reyn diskografia Discogs.comissa Luokka:Diskografiat